Piranşəhr şəhristanı
Piranşəhr şəhristanı — İran İslam Respublikasının Qərbi Azərbaycan ostanının (vilayətinin) 14 şəhristanından biri. Şəhristanın inzibati mərkəzi Piranşəhr (Xana) şəhəridir. Şəhristan İraq Cümhuriyyətinin İraq Kürdüstanı bölgəsinə tabe olan Ərbil və Süleymaniyyə mühafəzəları ilə həmsərhəddir. 2006-cı ildə aparılmış əhalinin siyahıya alınmasının nəticələrinə görə şəhristanın əhalisi 107,677 nəfər olmuşdur. Bölgənin tarixi adı Xana / Xanevi olub. Hazırkı rəsmi adı olan Piranşəhr isə bu ərazidə sonralar məskunlaşmış kürdlərin piran tayfasının adından və "şəhər" sözünün farscadakı variantı olan "şəhr"dən ibarətdir. Hazırda Piranşəhr şəhristanında əsasən kürdlər yaşayırlar və kürd dilinin soran ləhçəsində danışırlar.